wickkiey/tamil-wikipedia-markdown huggingface dataset:
# சுங்கை சிப்புட் நிகழ்வு



**சுங்கை சிப்புட் நிகழ்வு** (ஆங்கிலம்: *Sungai Siput Incident*; மலாய்: *Insiden Sungai Siput*) என்பது மலாயா அவசரகால நிலை தொடங்கியதைக் குறிப்பிடுவதாகும். இரண்டாம் உலகப் போருக்கு முன்னர் சுங்கை சிப்புட் ஓர் அமைதியான நகரமாக விளங்கியது. 1948-ஆம் ஆண்டு சுங்கை சிப்புட் நிகழ்விற்குப் பின்னர், அதன் வரலாற்றையே மாற்றி அமைத்தது.  

பேராக், சுங்கை சிப்புட், எல்பில் தோட்டம் *(Elphil Estate);* பின் சூன் தோட்டம் *(Phin Soon Estate)* ஆகிய இரு ரப்பர்த் தோட்டங்களில், 1948 சூன் 16-ஆம் திகதியில், மூன்று பிரித்தானிய தோட்ட நிர்வாகிகள் சுட்டுக் கொல்லப்பட்டனர். அந்த இரண்டு ரப்பர் தோட்டங்களும் இரண்டு கிலோமீட்டர் தொலைவில் இருந்தன.  

காலை 8.30-க்கு சுங்கை சிப்புட், எல்பில் தோட்டத்தின் (*Elphil Estate*) நிர்வாகி ஏ.இ.வால்கர் (*A.E. Walker*) அவருடைய அலுவலக அறை மேசையில் சுட்டுக் கொல்லப் பட்டார். முப்பது நிமிடங்களுக்குப் பிறகு, பின் சூன் தோட்ட மேலாளர் ஜான் அலிசன் *(John Allison);* அவரின் உதவியாளர் இயன் கிறிஸ்டியன் *(Ian Christian)* ஆகிய இருவரும் மலாயா பொதுவுடைமை கட்சியின் 12 ஆதரவாளர்களால் சுட்டுக் கொல்லப்பட்டனர்.  

பிரித்தானிய நிர்வாகிகளின் உடல்கள் பத்து காஜாவில் உள்ள ஆங்கலிக்கன் இடுகாட்டில் நல்லடக்கம் செய்யப் பட்டது. இந்தத் தாக்குதல்கள் நடந்த சில வாரங்களுக்குப் பிறகு, மலாயாவில் அவசரகால நிலை அறிவிக்கப்பட்டது.  

## இலக்குகள்

1950 சூலை 13 அன்று, மலாயா காவல்துறை அதிகாரி ரால்ப் லூயிஸ் இந்தர் *(Ralph Lewis Inder)* என்பவர் கிளர்ச்சிக்காரர்களால் தாக்கப்பட்டு ஈப்போ மருத்துவமனையில் இறந்தார். அன்றைய தினம் அதிகாலையில், பொதுவுடைமை கிளர்ச்சிக்காரர்கள் டோவன்பி தோட்டத்தில் ஏராளமான இளம் ரப்பர் மரங்களை வெட்டிச் சாய்த்தனர். காவல்துறை அதிகாரி ரால்ப் லூயிஸ் விசாரணை செய்ய அங்கு சென்றிருந்தார்.  

அந்த வேளையில், கிளர்ச்சிக்காரர்கள் அவருக்காகக் காத்திருந்தனர். ரால்ப் மற்றும் அவரின் இரண்டு துணை காவலர்கள் மூவரும் எண்ணிக்கையில் குறைவாக இருந்தனர். ஆனாலும் அவர்கள் கிளர்ச்சிக்காரர்களை எதிர்த்துப் போராடினர். அந்த நிகழ்வில் சிறப்புக் காவலர்களில் ஒருவரும் கொல்லப்பட்டார்; மற்றவர் படுகாயம் அடைந்தார். மேலும் காவல் துறையினரின் ஆயுதங்களுடன் கிளர்ச்சிக்காரர்கள் தப்பி ஓடிவிட்டனர்."  

## நான்காவது இலக்கு

பேராக், சுங்கை சிப்புட்டில், நான்காவது ஐரோப்பியர் ரப்பர் தோட்டத்தில் மற்றொரு தாக்குதல் திட்டமிடப்பட்டது. இருப்பினும், அந்தத் ரப்பர் தோட்டத்து நிர்வாகியின் வண்டி பழுதடைந்ததால் அவர் தாமதமாக வேலைக்குச் சென்றார்.  

அதனால் திட்டமிடப்பட்ட தாக்குதல் தோல்வியில் முடிந்தது. தோட்டத்து நிர்வாகியைக் கொல்வதற்கு மேலும் துப்பாக்கி ஏந்திய கிளர்ச்சிக்காரகள் அனுப்பப்பட்டனர். ஆனாலும் அந்த நிர்வாகியைக் கண்டுபிடிக்க முடியவில்லை. அதனால் கிளர்ச்சிக்காரகள் அங்கிருந்து சென்றுவிட்டனர்.  

சுங்கை சிப்புட் நிகழ்விற்கு நடவடிக்கை எடுக்கும் வகையில், பிரித்தானியர்கள் அவசரகால நடவடிக்கைகளைச் சட்டமாக இயற்றினார்கள். இந்த நடவடிக்கைகளின் கீழ், பிரித்தானிய மலாயா அரசாங்கம் மலாயா பொதுவுடைமைக் கட்சியைச் சட்டவிரோதமாக்கியது; மற்றும் ஆயிரக் கணக்கான தொழிற்சங்கங்கள் மற்றும் இடதுசாரி ஆதரவாளர்களில் பலர் கைது செய்யப்பட்டனர்.
# கருணாநிதியின் இரண்டாவது அமைச்சரவை



**கருணாநிதியின் இரண்டாவது அமைச்சரவை** (*Second Karunanidhi ministry*) என்பது 1971ஆம் ஆண்டு நடைபெற்ற ஐந்தாவது பொதுத் தேர்தலுக்குப் பிறகு, மு. கருணாநிதியை முதலமைச்சராகக் கொண்டு 15 மார்ச் 1971 அன்று பதவியேற்ற அமைச்சரவையாகும்.  

## அமைச்சர்கள்
****முதலமைச்சர்****

| 1. | மு. கருணாநிதி | முதலமைச்சர் & நிதியமைச்சர் | தி. மு. க. |
| --- | --- | --- | --- |
| **அமைச்சரவை அமைச்சர்கள்** |  |  |  |
| 2. | இரா. நெடுஞ்செழியன் | கல்வி அமைச்சர் | தி. மு. க. |
| 3. | க. அன்பழகன் | சுகாதாரத்துறை அமைச்சர் |  |
| 4. | ப. உ. சண்முகம் | பொதுப்பணித்துறை அமைச்சர் |  |
| 5. | செ. மாதவன் | தொழில்துறை அமைச்சர் |  |
| 6. | சாதிக்பாட்சா | வருவாய் அமைச்சர் |  |
| 7. | சி. பா. ஆதித்தனார் | விவசாயத்துறை அமைச்சர் |  |
| 8. | மன்னை பி. நாராயணசுவாமி | உணவு மற்றும் கூட்டுறவுத் துறை அமைச்சர் |  |
| 9. | க. இராசாராம் | தொழிலாளர் மற்றும் போக்குவரத்து அமைச்சர் |  |
| 10. | சி. வி. எம். அண்ணாமலை | சமூக நலத்துறை அமைச்சர் |  |
| 11. | ஓ. பி. ராமன் | மின்சாரத்துறை அமைச்சர் |  |
| 12. | பண்ருட்டி இராமச்சந்திரன் | உள்ளாட்சி நிர்வாக அமைச்சர் |  |
| 13. | மு. கண்ணப்பன் | மத அறக்கட்டளைகளுக்கான அமைச்சர் |  |
| 14. | என். ராஜாங்கம் | அரிஜன் நலத்துறை அமைச்சர் | } |
# கெவின் சோயல் கோரி கிசுபே



**கெவின் சோயல் கோரி கிசுபே** (*Kevin Joel Cori Quispe*) என்பவர் பெரு நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு ஆகத்து மாதம் 02 ஆம் தேதியன்று பெரு நாட்டின் இலிமா நகரில் இவர் பிறந்தார். பிடே அமைப்பு 2018 ஆம் ஆண்டு இவருக்கு பேராதன் பட்டத்தை வழங்கியது. 2024 ஆம் ஆண்டு வரை இவர் பெரு நாட்டிலும் பின்னர் மெக்சிகோ நகரத்திலும் இவர் வாழ்ந்து வருகிறார்.  

## சதுரங்க வாழ்க்கை
2022 ஆம் ஆண்டு ஏப்ரல் மாதத்தில் மெக்சிகோ நகரத்தில் நடந்த திறந்தநிலை சதுரங்கப் போட்டியில் பாப்லோ சலினாசு எர்ரெரா மற்றும் லூயிசு பெர்னாண்டோ இபாரா சாமி ஆகியோருடன் இவர் இரண்டாவது இடத்தைப் பிடித்தார்.  

2022 ஆம் ஆண்டு அக்டோபர் மாதம் இவர் மெக்சிகோவில் தனியார் நிறுவனங்களின் தேசிய மாணவர் விளையாட்டு ஆணையத்தின் அதிகாரப்பூர்வ கணக்கு அமைப்பின் தேசிய வாகையாளர் போட்டியில் டெக்னோலோகிகோ டி மான்டெரி பியூப்லா அணிக்காக விளையாடினார். இப்போட்டியில் இவர் இடம்பெற்றிருந்த அணி மூன்றாவது இடத்தைப் பிடித்தது. கோரி தனிநபர் விரைவு சதுரங்கப் போட்டியில் முதலிடத்தைப் பிடித்தார்.  

ஒலிம்பியாடு சதுரங்கப் போட்டியின் மூலம் கோரி 2025 சதுரங்க உலகக் கோப்பை போட்டியில் விளையாடத் தகுதி பெற்றார். முதல் சுற்றில் பௌயா இடானியால் தோற்கடிக்கப்பட்டார்.  

## தனிப்பட்ட வாழ்க்கை
சதுரங்கப் பலகைக்கு வெளியே, இவர் ஒரு மென்பொருள் பொறியாளராகப் பணிபுரிகிறார். சக பெருவியன் சதுரங்க வீரர்களான சியார்ச்சு கோரி மற்றும் டெய்சி கோரியுடன் தொடர்புடையவர் அல்ல.
# கருணாநிதியின் முதலாவது அமைச்சரவை



**கருணாநிதியின் முதலாவது அமைச்சரவை** (*First Karunanidhi ministry*) என்பது கா. ந. அண்ணாதுரை இறந்த பிறகு, ஒரு பொறுப்பு அமைச்சகம் தேர்ந்தெடுக்கப்பட்டது. திராவிட முன்னேற்றக் கழகம் சட்டமன்றக் கட்சியின் தலைவராக மு. கருணாநிதி தேர்ந்தெடுக்கப்பட்டார். இரா. நெடுஞ்செழியன் தலைமையிலான இடைக்கால அமைச்சரவை 1969 பிப்ரவரி 10 அன்று பதவி விலகியது. தமிழக ஆளுநர் 1969 பிப்ரவரி 10ஆம் தேதி மு. கருணாநிதியை முதலமைச்சராக நியமித்தார்.  

****முதலமைச்சர்****

| 1. | மு. கருணாநிதி | முதலமைச்சர் | தி. மு. க. |
| --- | --- | --- | --- |
| **அமைச்சரவை அமைச்சர்கள்** |  |  |  |
| 2. | இரா. நெடுஞ்செழியன் | கல்வி மற்றும் சுகாதாரத்துறை அமைச்சர் | தி. மு. க. |
| 3. | சத்தியவாணி முத்து | வேளாண்மை மற்றும் ஹரிஜன் நலத்துறை அமைச்சர் |  |
| 4. | என். வி. நடராசன் | பிற்படுத்தப்பட்ட வகுப்பினர் அமைச்சர் |  |
| 5. | ப. உ. சண்முகம் | வணிகவரி அமைச்சர் |  |
| 6. | செ. மாதவன் | தொழில்துறை அமைச்சர் |  |
| 7. | சாதிக்பாட்சா | பொதுப்பணித்துறை அமைச்சர் |  |
| 8. | சி. பா. ஆதித்தனார் | கூட்டுறவுத் துறை அமைச்சர் |  |
| 9. | கே. வி. சுப்பையா | மத அறக்கட்டளைகளுக்கான அமைச்சர் |  |
| 10. | ஓ. பி. ராமன் | மின்சார அமைச்சர் | } |
# இமயத்தில் புலிச்சின்னம்

திருமாவளவன் (கரிகாலன்) தன் வெற்றிப்படை வடதிசை நோக்கிச் செல்வதை இமயமலை தடுத்தது என்று அதனைச் செண்டால் அடித்தான். அதில் தன் புலிச் சின்னத்தைப் பொறித்து மீண்டான் - என்று சிலப்பதிகாரம் குறிப்பிடுகிறது. இதனைக் குறிப்பிடும் பாடல் பகுதி:  
<poem>  
திருமாவளவன்,  
வாளும்,குடையும், மயிர்க் கண் முரசும்,  
நாளொடு பெயர்த்து, ‘நண்ணார்ப் பெறுக-இம்  
மண்ணக மருங்கின், என் வலி கெழு தோள்’என,  
புண்ணிய திசைமுகம் போகிய அந் நாள்  
‘அசைவு இல் ஊக்கத்து நசை பிறக்கு ஒழிய,  
பகை விலக்கியது இப் பயம் கெழு மலை’ என,  
இமையவர் உறையும் சிமையப் பிடர்த்தலை,  
கொடுவரி ஒற்றி, கொள்கையின் பெயர்வோற்கு  
</poem>  

இப்பகுதிக்கு உரை எழுதும் அடியார்க்கு நல்லார் இது தொடர்புள்ள இரு மேற்கோள் பாடல்களைக் குறிப்பிடுகிறார்.  
##### 1
கரிகாலன் இமைய உச்சியைச் செண்டால் (ஆயுதம்) அடித்தான். அது தன் பழைய நிலை மாறாமல் நிற்க அதன்மீது தன் புலிச் சின்னத்தைப் பொறித்தான். இதனைக் குறிப்பிடும் பாடல் பகுதி:  
<poem>  
செண்டு கொண்டு கரிகாலன் ஒருகால் இமையச் சிமைய மால் வரை திரித்து அருளி மீள அதனைப்  
பண்டு நின்றபடி நிற்க இது என்று முதுகில் பாய் புலி பொறித்து மறித்த பொழுதே  
</poem>  
##### 2
கம்பக் களிற்றில் செல்பவன் கரிகால் பெருவளத்தான். அவன் காஞ்சிபுரத்துக் காமக்கோட்டத்தைப் போற்றி வணங்குபவன். அவன் தன் கையில் இருக்கும் செண்டால் பொன்மலையை (இமயமலையை) அடித்து வளையச் செய்தான். இதனைக் குறிப்பிடும் பாடல்:  
<poem>  
கச்சி வளைக் கைச்சி காமக் கோட்டம் காவல்  
மெச்சி இனிதிருக்கும் மெய்ச் சாத்தன் - கைச் செண்டு  
கம்பக் களிற்றுக் கரிகால் பெருவளத்தான்  
செம்பொன் கிரி திரித்த செண்டு.  
</poem>  
##### கலிங்கத்துப் பரணி
ஒரு சமயம் கரிகாற்சோழன் போர் வேட்கையால் வட திசைக்கண் படையெடுத்துச் சென்றான். அப்போது வடக்கில் உள்ள உச்சிகளை உடைய இமயமலை குறுக்கே நின்று தடுத்தது. அதனைக் கரிகாலன் தன் போர்க்கருவி ஆகிய செண்டினால் தலைகீழாக திருப்பினான். "இம்மலை முன் நின்ற நிலையிலேயே நிற்கட்டும்" என்று எண்ணினான். புலிக்கொடியாாகிய அடையாளச் சின்னத்தை அம்மலையின் நடுவிடத்தில் பொறித்து,இமயமலையை முன் இருந்த நிலையிலேயே திரும்பவும் இருக்கச் செய்தான்.  

## மேற்கோள்
# தவில் கொங்கம்பட்டு ஏ. வி. முருகையன்


**தவில் கொங்கம்பட்டு ஏ. வி. முருகையன்** (*Thavil Kongampattu A V Murugaiyan*, பிறப்பு 1964) என்பவர் இந்தியாவின் புதுச்சேரி ஒன்றியப் பிரதேசத்தைச் சேர்ந்த ஒரு தவில் இசைக்கலைஞர் ஆவார்.  

பண்டைய கருநாடக இசைக்கருவியான தவிலைப் பாதுகாப்பதில் முருகையன் ஆற்றிய மகத்தான பங்களிப்பிற்காக இந்திய அரசு இவருக்கு 2022 ஆம் ஆண்டு, பத்மசிறீ விருதை வழங்கியது. 2022 ஆம் ஆண்டில் புதுச்சேரி ஒன்றியப் பிரதேசத்திலிருந்து பத்ம விருது வழங்கப்பட்டு கௌரவிக்கப்பட்ட ஒரே மனிதர் முருகையன் ஆவார்.  

## துவக்ககால வாழ்க்கையும் கல்வியும்
தமிழ்நாட்டின் விழுப்புரம் மாவட்டத்தில் உள்ள கொங்கம்பட்டு கிராமத்தில் முருகையன் பிறந்தார். பின்னர் இவர் புதுச்சேரி ஒன்றியப் பிரதேசத்தில் உள்ள சின்ன கோட்டகுப்பத்தில் வசிக்கத் தொடங்கினார். இவரது தந்தை விவேகானந்தம் ஒரு தவில் இசைக்கலைஞர் ஆவார். முருகையன் துவக்கத்தில் தன் தந்தையிடமிருந்து தவில் இசையைக் கற்றுக்கொண்டார். திருவையாறு அரசு இசைக் கல்லூரியில் மூன்று ஆண்டுகள் தவில் இசை பயின்று பட்டம் பெற்றார். பத்மசிறீ விருது பெற்ற தவில் இசைக் வல்லுநரான வளையப்பட்டி ஏ. ஆர். சுப்பிரமணியத்திடம் 2007 ஆம் ஆண்டு தவிலின் முழு கலையையும் கற்றார்.  

பயிற்சிக்குப் பிறகு, முருகையன் பொது நிகழ்ச்சிகளில் தவில் வாசிகத் தொடங்கினார். தன் ஆசிரியர் வளையப்பட்டி ஏ. ஆர். சுப்பிரமணியம், சூலமங்கலம் சகோதரிகள், திருநாகேஸ்வரன் டி. ஆர். சுப்பிரமணியன், நாமகிரிப்பேட்டை கே. கிருஷ்ணன், திருவிழா ஆர். ஜெயசங்கர், எல். சுப்பிரமணியம், உஸ்தாத் அல்லா ரக்கா உள்ளிட்ட பல புகழ்பெற்ற இசைக்கலைஞர்களுடன் இணைந்து தவில் வாசித்தார். விழுப்புரம் அரசு இசைப் பள்ளியில் தவில் ஆசிரியராகவும் பணியாற்றி வருகிறார். அங்கு இவர் தன் பல்லாண்டு பணியில் 300க்கும் மேற்பட்ட மாணவர்களுக்கு தவில் கற்பித்துள்ளார்.  

1985 ஆம் ஆண்டு பாரிசில் நடைபெற்ற இந்திய விழாவில் தவில் வாசித்தல், அப்போதைய இந்தியக் குடியரசுத் தலைவர் டாக்டர் அ. ப. ஜே. அப்துல் கலாம் முன்னிலையில் புது தில்லியில் உள்ள குடியரசுத் தலைவர் இல்லத்தில் தவில் வாசித்தல் ஆகியவை இவரது குறிப்பிடத்தக்க நிகழ்ச்சிகளில் சில.  

### "தவில் கொங்கம்பட்டு"
தவில் இசைக்கருவியைப் பாதுகாப்பதில் முருகையன் ஆற்றிய மகத்தான பங்களிப்புகளாலும், தவில் இசையின் நிபுணராக இவர் பெற்ற பெரும் புகழாலும், "தவில்" என்ற இசைக்கருவியின் பெயர் இவர் பிறந்த கிராமத்தின் பெயருடன் தொடர்புடையதாக மாறியது. இந்த கிராமம் பொதுவாக "தவில் கொங்கம்பட்டு" என்று குறிப்பிடப்படுகிறது.  

## அங்கீகாரம்: பத்மஸ்ரீ

- 2022 ஆம் ஆண்டில், இந்திய அரசு, பத்ம விருதுகளின் வரிசையில் மூன்றாவது மிக உயரிய விருதான பத்மசிறீ விருதை, கலைத்துறையில் சிறப்பான சேவை ஆற்றியதற்றாக கொங்கம்பட்டு ஏ. வி. முருகையனுக்கு வழங்கியது. "புகழ்பெற்ற தவில் இசைக்கலைஞரும், புதுச்சேரியைச் சேர்ந்த குரு - கருநாடக இசைக்கருவியைப் பாதுகாத்துவரும் வித்துவான் " என்ற இவரது சேவையை அங்கீகரிப்பதற்காக இந்த விருது வழங்கப்பட்டது.

## பிற அங்கீகாரங்கள்

- இந்தியாவின் தமிழ்நாடு அரசினால் வழங்கப்படும் மிக உயர்ந்த குடிமகன் விருதான கலைமாமணி விருது (2006)
- காஞ்சி சங்கர மடம் மற்றும் பொற்கோயிலின் ஆஸ்தான வித்வானாகத் தேர்வு
# ம. கோ. இராமச்சந்திரனின் முதலாவது அமைச்சரவை



**ம. கோ. இராமச்சந்திரனின் முதலாவது அமைச்சரவை** (*First Ramachandran ministry*) என்பது 1977 சூன் 12 மற்றும் 14 ஆகிய தேதிகளில் இரண்டு கட்டங்களாக நடைபெற்ற தமிழ்நாடு ஆறாவது சட்டப்பேரவைத் தேர்தலுக்குப் பிறகு உருவாக்கப்பட்ட ம. கோ. இராமச்சந்திரன் தலைமையிலான அமைச்சரவை ஆகும். இது இராமச்சந்திரனின் முதல் அமைச்சரவையாக இருந்தது. தேர்தல் முடிவுகள் சூன் 1977இல் அறிவிக்கப்பட்டன. இது 6ஆவது சட்டமன்றத்தை உருவாக்க வழிவகுத்தது. சூன் 30,1977 அன்று, சபை பதவியேற்றது  

## அரசியலமைப்புச் சட்டம் தேவை
இந்திய அரசியலமைப்புச் சட்டத்தின் 163வது பிரிவின்படி,  

அமைச்சர்கள் ஆளுநரின் விருப்பத்தின் கீழ் பணியாற்றுகிறார்கள், முதலமைச்சரின் ஆலோசனையின் பேரில், இவர்கள் எப்போது வேண்டுமானாலும் நீக்கப்படலாம்.  

முதலமைச்சரை ஆளுநர் நியமிக்க வேண்டும், முதலமைச்சரின் ஆலோசனையின் பேரில் பிற அமைச்சர்கள் ஆளுநரால் நியமிக்கப்படுவார்கள். மேலும் அமைச்சர் ஆளுநரின் விருப்பப்படி பதவியில் இருப்பார். பீகார், மத்தியப் பிரதேசம், ஒடிசா மாநிலங்களில், பழங்குடியினர் நலனுக்கான ஒரு அமைச்சர் இருப்பார். இவர் கூடுதலாக பட்டியல் சாதியினர் மற்றும் பிற்படுத்தப்பட்ட வகுப்பினரின் நலன் அல்லது வேறு எந்தப் பணிகளுக்கும் பொறுப்பாக இருக்கலாம்.  

## அமைச்சர்கள் குழு

### அமைச்சரவை (30 சூன் 1977-6 மே 1978)
| வ. எண் | பெயர் | தொகுதி | அமைச்சரவை | துறைகள் | கட்சி |
| --- | --- | --- | --- | --- | --- |

### அமைச்சரவை (7 மே 1978-17 பிப்ரவரி 1980)
| வ. எண் | பெயர் | தொகுதி | அமைச்சரவை | துறைகள் | கட்சி |
| --- | --- | --- | --- | --- | --- |
# திலன் இசித்ரோ பெர்தாயெசு ஆசன்



**திலன் இசித்ரோ பெர்தாயெசு ஆசன்** (*Dylan Isidro Berdayes Ason*) என்பவர் கியூபா நாட்டைச் சேர்ந்த ஒரு சதுரங்க வீரராவார். 1998 ஆம் ஆண்டு மே மாதம் 15 ஆம் தேதியன்று கியூபாவின் அவானா நகரில் இவர் பிறந்தார். பிடே அமைப்பு 2023 ஆம் ஆண்டு இவருக்கு சதுரங்க கிராண்ட்மாசுட்டர் பட்டத்தை வழங்கியது.  

## சதுரங்க வாழ்க்கை
2022 ஆம் ஆண்டு சூலை மாதத்தில் சிறந்த சமநிலை முறிவு ஆட்டத்தின் காரணமாக இபோலிட்டோ ஆசிசு கர்கடக்லி மற்றும் ஆரோன்யக் கோசு ஆகியோரை முந்தி 22ஆவது சாண்ட் மார்டி திறந்தநிலை சதுரங்கப் போட்டியை இவர் வென்றார்.  

2023 ஆம் ஆண்டு ஆகத்து மாதத்தில் 47ஆவது படலோனா நகர் திறந்தநிலை சதுரங்கப் போட்டியில் இவர் முதலிடத்தைப் பிடித்தார். இருப்பினும் சமநிலை முறிவு ஆட்டங்களுக்குப் பின்னர் இவருக்கு மூன்றாவது இடமே கிடைத்தது.  

2023 ஆம் ஆண்டு நவம்பர் மாதத்தில் நடைபெற்ற பன்னாட்டு சதுரங்க விழாவில் கியூபாவுக்காக விளையாடினார். அங்கு இவர் எலியர் மிராண்டா மேசாவுக்குப் பிறகு அணியின் இரண்டாவது அதிக புள்ளிகள் எடுத்த வீரராக இருந்தார்.
# ம. கோ. இராமச்சந்திரனின் இரண்டாவது அமைச்சரவை



**ம. கோ. இராமச்சந்திரனின் இரண்டாவது அமைச்சரவை** (*Second Ramachandran ministry*) என்பது 1980 மே 28 மற்றும் 31 ஆகிய தேதிகளில் இரண்டு கட்டங்களாக நடைபெற்ற ஏழாவது சட்டப்பேரவைத் தேர்தலுக்குப் பிறகு உருவாக்கப்பட்ட ம. கோ. இராமச்சந்திரன் தலைமையிலான அமைச்சரவை ஆகும். இது இராமச்சந்திரனின் இரண்டாவது அமைச்சரவையாக இருந்தது. தேர்தல் முடிவுகள் சூன் 1980இல் அறிவிக்கப்பட்டன. இது 7ஆவது சட்டமன்றத்தை உருவாக்க வழிவகுத்தது. 1980 சூன் 9 அன்று, அமைச்சரவை பதவியேற்றது.  

## அமைச்சர்கள்
****முதலமைச்சர்****

| 1. | ம. கோ. இராமச்சந்திரன் | முதலமைச்சர் | அ. தி. மு. க. |
| --- | --- | --- | --- |
| **அமைச்சரவை அமைச்சர்கள்** |  |  |  |
| 2. | இரா. நெடுஞ்செழியன் | நிதியமைச்சர் | அ. தி. மு. க. |
| 3. | பண்ருட்டி இராமச்சந்திரன் | மின்சார அமைச்சர் |  |
| 4. | கே. ஏ. கிருஷ்ணசாமி | பால் வள மேம்பாட்டுத்துறை அமைச்சர் |  |
| 5. | இராம. வீரப்பன் | தகவல் மற்றும் சமய அறக்கட்டளைகளுக்கான அமைச்சர் |  |
| 6. | செ. அரங்கநாயகம் | கல்வி அமைச்சர் |  |
| 7. | கா. காளிமுத்து | விவசாயத்துறை அமைச்சர் |  |
| 8. | சி. பொன்னையன் | சட்டம் மற்றும் தொழில்துறை அமைச்சர் |  |
| 9. | எஸ். இராகவானந்தம் | தொழிலாளர் நலத்துறை அமைச்சர் |  |
| 10. | எச். வி. அண்டே | சுகாதாரத்துறை அமைச்சர் |  |
| 11. | சு. முத்துசாமி | போக்குவரத்து அமைச்சர் |  |
| 12. | சு. திருநாவுக்கரசர் | கைத்தறி அமைச்சர் |  |
| 13. | எஸ். ராஜேந்திரன் | சுற்றுச்சூழல் மாசு கட்டுப்பாடு அமைச்சர் |  |
| 14. | ஆர். சவுந்தரராஜன் | உள்ளாட்சி நிர்வாக அமைச்சர் |  |
| 15. | எசு. ஆர். இராதா | பொதுப்பணித்துறை அமைச்சர் |  |
| 16. | எம். ஆர். கோவிந்தன் | பிற்படுத்தப்பட்ட வகுப்பினர் அமைச்சர் |  |
| 17. | கோமதி சீனிவாசன் | சமூக நலத்துறை அமைச்சர் |  |
| 18. | விஜயலட்சுமி பழனிசாமி | காதி அமைச்சர் |  |
| 19. | ஒய். எஸ். எம். யூசுப் | நீர்ப்பாசனம் மற்றும் வக்ஃப் துறை அமைச்சர் |  |
| 20. | இரா. அருணாசலம் | ஊரக தொழில்துறை அமைச்சர் |  |
| 21. | கே. கலைமணி | மீன்வளத்துறை அமைச்சர் |  |
| 22. | தா. வீராசாமி | உணவுத் துறை அமைச்சர் |  |
| 23. | சாத்தூர் ராமச்சந்திரன் | கூட்டுறவுத் துறை அமைச்சர் | } |
# பாவ்யா


**பாவ்யா படேல்** (*Bhavya Patel*) ஒரு இந்திய நடிகை ஆவார், இவர் ஒரு சில தமிழ், தெலுங்கு படங்களைத் தவிர கன்னடப் படங்களில் முக்கியமாகப் பணியாற்றுகிறார். இவர் 1985-1992 போது கன்னட சினிமாவின் சிறந்த கதாநாயகியாக இருந்தார். 2000 ஆம் ஆண்டுக்குப் பிறகு இவர் முக்கிய துணை வேடங்களுக்கு மாறினார்.  

இவர் இந்தியாவின் மும்பையில் குடியேறினார், மேலும், தனது படப்பிடிப்புகளுக்காக அடிக்கடி பெங்களூருக்கு பயணம் செய்கிறார்.  

## தொழில் வாழ்க்கை
1983 ஆம் ஆண்டில் முரளிக்கு ஜோடியாக சித்தலிங்கையா இயக்கிய *பிரேமா பர்வா* என்ற திரைப்படம் மூலம் பவ்யா படேல் தனது தொழில் வாழ்க்கையைத் தொடங்கினார். இதைத் தொடர்ந்து பல்லாயிரக்கணக்கான நட்சத்திரங்கள் நடித்த கல்லு வீனே நூடியிது படத்தில் விஷ்ணுவர்தனின் சகோதரியாக நடித்தார். இரவிச்சந்திரன் நடித்த பிராலயந்தகா என்ற திரைப்படத்தில் கவர்ச்சியான வேடத்தில் நடித்தார், மேலும் *பட்டி பங்கரம்மா* படத்தில் துன்புறுத்தப்பட்ட மருமகளாக நடித்தார், அதைத் தொடர்ந்து வினோத் குமார், விஜயகாஷி, சரண் ராஜ், அர்ஜுன் சர்ஜா போன்ற புதியவர்களுடன் பல நடுத்தரச் செலவினத்தில் தயாரிக்கப்பட்ட திரைப்படங்கள் ஆகும். முரளியுடன் *கீதாஞ்சலி* உள்ளிட்ட தமிழ்/தெலுங்கு படங்களிலும் பணியாற்றினார். *நீ பரேடா காதம்பரி* படத்தில் *சூப்பர் ஸ்டார்* விஷ்ணுவர்தனுக்கு ஜோடியாக கதாநாயகி வேடத்தில் நடித்ததன் மூலம் முன்னணி நடிகையாக உயர்ந்தார். *கிருஷ்ணா நீ பேகனே பாரோ,* சங்க்ராமா, *அவலே நன்னா ஹென்டி* மற்றும் ராவண ராஜ்யா போன்ற முக்கிய வணிகப் படங்களின் வெற்றி, கன்னட சினிமாவின் சிறந்த நடிகையாக இவரை நிலைநிறுத்தியது.  

1980கள், 1990களில் முன்னணி நடிகர்கள் அனைவருக்கும் இணையாக பாவ்யா படேல் நடித்துள்ளார். 1985 முதல் 1992 வரை விஷ்ணுவர்தனுடன் ஆண்டுக்கு ஒரு படத்தில் இணை சேர்ந்ததன் விளைவாக *கருணாமயி*, *ஹ்ருதயா கீதா*, மாதே ஹடிட்டு கோகிலே உள்ளிட்ட தொடர்ச்சியான வெற்றிகள் கிடைத்தன. இவர் அம்பரீஷுடன் ஆறு திரைப்படங்களில் நடித்தார், இதில் பாராட்டப்பட்ட *ஹ்ருதயா ஹாதிது* உட்பட அனந்த் நாக் உடன் பல காதல் திரைப்படங்கள், சமூகத் திரைப்படங்களில் நடித்தார். அதிரடி நாயகன் சங்கர் நாக் உடன் இவரின் இணையாக மிகவும் வெற்றிகரமாக இருந்தது, இதில் பாராட்டப்பட்ட *சாங்லியானா* தொடர், பல மசாலா பொழுதுபோக்கு படங்கள் அடங்கும். வி. ரவிச்சந்திரனுக்கு இணையாகத் தொழில் வாழ்க்கையின் தொடக்க கட்டத்தில் மூன்று படங்களில் நடித்தார், மேலும் காஷிநாத்திற்கு அவலே நன்னா ஹெந்தி என்ற திரைப்படம் மூலமாக இவரது தொழில் வாழ்க்கையின் மிகப்பெரிய வெற்றியைக் கொடுத்தார். இருப்பினும், ராஜ் குமாருக்கு மிகவும் இளமையாக கருதப்பட்டதால் இவருக்கு ஜோடியாக நடிக்க அவருக்கு ஒருபோதும் வாய்ப்பு கிடைக்கவில்லை. சசி குமார், ராம் குமார் போன்ற புதிய நடிகர்களுடன் முன்னணி கதாநாயகியாக நடித்தார். புகழ்பெற்ற இயக்குனர் எச். ஆர். பார்கவா 5 முதல் 6 வெற்றிப் படங்களில் நடித்த இவர் நல்வாய்ப்புள்ள கதாநாயகி என்ற பட்டத்தைப் பெற்றுள்ளார்.  

2001 க்குப் பிறகு பவ்யா முக்கியமாக இளம் நடிகர்களின் தாயாக துணை கதாபாத்திரங்களில் நடிக்கத் தொடங்கினார். பிரபல நாகதிஹள்ளி சந்திரசேகர் இயக்கிய *நன்னா ப்ரீத்தியா ஹுதுகி* படத்தில் தியானின் தாயாகவும், அம்ரிததாரே படத்தில் ராம்யாவின் தாயாகவும் அவரது உணர்திறன் சித்தரிப்புகள் சிறப்புக் குறிப்புக்கு உத்தரவாதம் அளிக்கின்றன. பவ்யா *துர்கா* போன்ற தொலைக்காட்சி தினசரி தொடர்களிலும் பணியாற்றியுள்ளார்.
# இலெவன் பண்ட்சுலையா



**இலெவன் பண்ட்சுலையா** (*Levan Pantsulaia*) என்பவர் சியார்சியா நாட்டைச் சேர்ந்த ஒரு சதுரங்க வீரராவார். 1986 ஆம் ஆண்டு பிப்ரவரி மாதம் 26 ஆம் தேதியன்று இவர் பிறந்தார். பிடே அமைப்பு 2005 ஆம் ஆண்டு இவருக்கு சதுரங்க கிராண்ட்மாசுட்டர் பட்டத்தை வழங்கியது.  

## சதுரங்க வாழ்க்கை
2008, 2010 மற்றும் 2016 உட்பட பல சதுரங்க ஒலிம்பியாடு போட்டிகளில் இவர் போட்டியிட்டுள்ளார்.  

2017ஆம் ஆண்டு நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் இயான்ன்-கிரிசுட்டோஃப் டுடாவால் தோற்கடிக்கப்பட்டார்.  

2023 ஆம் ஆண்டு நடைபெற்ற சதுரங்க உலகக் கோப்பை போட்டியிலும் இவர் விளையாடினார், முதல் சுற்றில் அர்சா பரதகோட்டியை தோற்கடித்தார். இரண்டாவது சுற்றில் மாக்னசு கார்ல்சனால் வெளியேற்றப்பட்டார்
# ம. கோ. இராமச்சந்திரனின் மூன்றாவது அமைச்சரவை



**ம. கோ. இராமச்சந்திரனின் மூன்றாவது அமைச்சரவை** (*Third Ramachandran ministry*) என்பது 1984ஆம் ஆண்டு நடைபெற்ற தேர்தலுக்குப் பின்னர் பொறுப்பேற்ற அமைச்சரவை ஆகும். 1984ஆம் ஆண்டு திசம்பரில் நடைபெற்ற பொதுத் தேர்தலுக்குப் பிறகு, ஆளுநர் ம. கோ. இராமச்சந்திரனை முதலமைச்சராக நியமித்தார். 1985 பிப்ரவரி 10 அன்று புதிய அரசாங்கத்திற்கு தலைமை தாங்கினார். மேலும் 16 அமைச்சர்களை நியமித்தார்.  

## அமைச்சரவை
****முதலமைச்சர்****

| 1. | ம. கோ. இராமச்சந்திரன் | முதலமைச்சர் | அ. தி. மு. க. |
| --- | --- | --- | --- |
| **அமைச்சர்கள்** |  |  |  |
| 2. | இரா. நெடுஞ்செழியன் | நிதியமைச்சர் | அ. தி. மு. க. |
| 3. | பண்ருட்டி இராமச்சந்திரன் | உணவுத் துறை அமைச்சர் |  |
| 4. | இராம. வீரப்பன் | உள்ளாட்சி நிர்வாக அமைச்சர் |  |
| 5. | க. இராசாராம் | தொழில்துறை மற்றும் வேளாண் அமைச்சர் |  |
| 6. | ப. உ. சண்முகம் | சுகாதாரத்துறை அமைச்சர் |  |
| 7. | சி. பொன்னையன் | சட்டம் மற்றும் கல்வி அமைச்சர் |  |
| 8. | சு. முத்துசாமி | போக்குவரத்து அமைச்சர் |  |
| 9. | சு. திருநாவுக்கரசர் | வீட்டுவசதி மற்றும் கைத்தறி அமைச்சர் |  |
| 10. | வி. வி. சுவாமிநாதன் | சுற்றுலா, மதுவிலக்கு மற்றும் மின்சாரத்துறை அமைச்சர் |  |
| 11. | இரா சவுந்தராஜன் | மதிய உணவு மற்றும் சமூக நலத்துறை அமைச்சர் |  |
| 12. | தி. இராமசாமி | வணிகவரி அமைச்சர் |  |
| 13. | அ. அருணாசலம் | ஆதி திராவிடர் நலத்துறை அமைச்சர் |  |
| 14. | சாத்தூர் ராமச்சந்திரன் | பொதுப்பணித்துறை அமைச்சர் | } |

## குறிப்பு
# நெடுஞ்செழியனின் இரண்டாவது அமைச்சரவை



**நெடுஞ்செழியனின் இரண்டாவது அமைச்சரவை** (*Second Nedunchezhiyan ministry*) என்பது 1987 திசம்பர் 24 அன்று ம. கோ. இராமச்சந்திரன் மறைவுக்குப் பிறகு ம. கோ. இராமச்சந்திரன் தலைமையிலான அமைச்சரவை கலைக்கப்பட்டு தற்காலிகமாக நெடுஞ்செழியன் தலைமையிலான அமைச்சரவையினை புதிய தலைவர் தேர்ந்தெடுக்கப்படும் வரை முதலமைச்சராக செயல்படவும், அவரது ஆலோசனையின் பேரில் அமைச்சரவையை நியமிக்கவும் ஆளுநரால் நியமிக்கப்பட்ட அமைச்சரவையாகும்.  

## அமைச்சரவை
****முதலமைச்சர்****

| 1. | இரா. நெடுஞ்செழியன் | முதலமைச்சர் | அ. தி. மு. க. |
| --- | --- | --- | --- |
| **அமைச்சரவை** |  |  |  |
| 2. | பண்ருட்டி இராமச்சந்திரன் | உணவுத் துறை அமைச்சர் | அ. தி. மு. க. |
| 3. | இராம. வீரப்பன் | உள்ளாட்சி நிர்வாக அமைச்சர் |  |
| 4. | க. இராசாராம் | தொழில்துறை மற்றும் வேளாண் அமைச்சர் |  |
| 5. | ப. உ. சண்முகம் | சுகாதாரத்துறை அமைச்சர் |  |
| 6. | சி. பொன்னையன் | சட்டம் மற்றும் கல்வி அமைச்சர் |  |
| 7. | சு. முத்துசாமி | போக்குவரத்து அமைச்சர் |  |
| 8. | சு. திருநாவுக்கரசர் | வீட்டுவசதி மற்றும் கைத்தறி அமைச்சர் |  |
| 9. | வி. வி. சுவாமிநாதன் | சுற்றுலா, மதுவிலக்கு மற்றும் மின்சாரத்துறை அமைச்சர் |  |
| 10. | இரா. சவுந்தராஜன் | மதிய உணவு மற்றும் சமூக நலத்துறை அமைச்சர் |  |
| 11. | டி. ராமசாமி | வணிகவரி அமைச்சர் |  |
| 12. | எ. அருணாசலம் | ஆதி திராவிடர் நலத்துறை அமைச்சர் |  |
| 13. | சாத்தூர் ராமச்சந்திரன் | பொதுப்பணித்துறை அமைச்சர் | } |
# ஜானகியின் அமைச்சரவை



**ஜானகியின் அமைச்சரவை** (*Janaki ministry*) என்பது வி. என். ஜானகி ராமச்சந்திரன் தலைமையிலான அமைச்சரவையாகும். இது ஜானகியின் கணவரும் தமிழ்நாட்டின் முன்னாள் முதலமைச்சருமான ம. கோ. இராமச்சந்திரன் (எம். ஜி, ஆர்) இறந்த பிறகு இராம. வீரப்பன் தலைமையிலான சில மூத்த முக்கிய உறுப்பினர்களின் ஆதரவுடன் அமைக்கப்பட்டது. சனவரி 7,1988 அன்று, அமைச்சரவை பதவியேற்றது.  

## அமைச்சர்கள் குழு

### அமைச்சரவை (7 சனவரி 1988-30 சனவரி 1988)
| வ. எண் | பெயர் | தொகுதி | போர்ட்ஃபோலியோ | துறைகள் | அரசியல் கட்சி |
| --- | --- | --- | --- | --- | --- |
# வெய் யி


**வெய் யி** (*Wei Yi*, ; பிறப்பு: 2 சூன் 1999) ஒரு சீன சதுரங்கப் பேராதன் ஆவார். வெய் தனது 13-ஆவது அகவையில் (13 ஆண்டுகள், 8 மாதங்கள், 23 நாட்களில்) பேராதன் ஆனார், வரலாற்றில் இச்சாதனையை எட்டிய 9வது இளைய வீரர் ஆவார். 2700 மதிப்பீட்டை எட்டிய இளைய வீரர் இவர், 15 வயதில் இந்த சாதனையை நிகழ்த்தினார். வெய் சீன சதுரங்க லீக்கில் வெய் 2024 இல் டாட்டா ஸ்டீல் மாஸ்டர்சு சுற்றில் வென்றார்.  

வெய் 2025 டாட்டா ஸ்டீல் சதுரங்க வாகைப் போட்டியில் 7 புள்ளிகள் பெற்று 6-ஆவதாக வந்தார். 2025 பிராகா பன்னாட்டு சதுரங்க விழாவில் 3-ஆவதாக வந்தார்.  

2025 சதுரங்க உலகக் கோப்பையில், வெய் யி இரண்டாம் சுற்றில் காசுப்பர் பியோரனை 2-0 ஆக வென்றார் பின்னர் இவர் பெஞ்சமின் கிளெதுராவை 2.5-1.5 ஆகவும், பார்கம் மக்சூத்லூவை 5-3 ஆகவும், சாமுவேல் செவியானை 1.5-0.5 ஆகவும் முறையே மூன்றாம், நான்காம், ஐந்தாம் சுற்றுகளில் வென்றார். காலிறுதிப் போட்டியில் அர்ச்சூன் எரிகாய்சியை 2.5-1.5 ஆக வென்று அரையிறுதிக்கு முதல் தடவையாகத் தகுதி பெற்றார்.  

## தனிப்பட்ட வாழ்க்கை
வெய் 1999 சூன் 2 இல் சீனாவில் சியாங்சு, யான்செங்கில் பிறந்தார். 2018 இல் சிங்குவா பொருளியல், முகாமைத்துவப் பல்கலைக்கழகக் கல்லூரியில் கல்வி கற்று, 2024 சூலையில் பட்டம் பெற்றார்.
# அனவிரட்டி



**அனவிரட்டி** (*Anaviratty*) என்பது இந்தியாவின் தென் மாநிலமான கேரளாவின் இடுக்கி மாவட்டத்தில் உள்ள ஒரு கிராமமாகும்.  

## மக்கள் தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி அனவிரட்டி கிராமத்தின் மொத்த மக்கள் தொகை 5050 ஆகும். இங்கு மொத்தம் 1257 குடும்பங்கள் இருந்தன. சராசரி பாலின விகிதம் 976 ஆகும். இது மாநில சராசரியான 1084 என்பதை விடக் குறைவு இம்மக்கள் தொகையில் ஆண்கள் எண்ணிக்கை 2495 ஆகவும்  
பெண்கள் எண்ணிக்கை 2495 ஆகவும் இருந்தது. அனவிரட்டியின் மக்கள் தொகையில் 10% பேர் 6 வயதுக்குட்பட்டவர்கள். சராசரி கல்வியறிவு 89.1% ஆகும். இது தேசிய சராசரியான 74% என்பதை விட அதிகமாகவும் மாநில சராசரியான 94% என்பதை விடக் குறைவாகவும் உள்ளது. ஆண்களின் கல்வியறிவு விகிதம் 93.3% ஆகவும் பெண்கள் கல்வியறிவு 84.9% ஆகவும் இருந்தது. கிராமத்தின் பரப்பளவு 9.24 சதுர மைல்.
# லாவ் இயூ

**லாவ் இயூ** (மலாய்; ஆங்கிலம்: *Lau Yew*; பின்யின்: *Liú Yáo*; சீன மொழி: 劉堯); (1915–1948) என்பவர் மலாயா பொதுவுடைமை கட்சியில் (*Communist Party of Malaya*) முதன்மைப் பொறுப்பு வகித்தவர்; மற்றும் இரண்டாம் உலகப் போரின் போது மலாயா மக்களின் சப்பானிய எதிர்ப்பு இராணுவத்தின் (*Malayan People's Anti-Japanese Army*) (**MPAJA**) மத்திய இராணுவக் குழுவில் தலைமைப் பொறுப்பு வகித்தவர் ஆவார்.  

இவரின் அசல் பெயர் லியூ சாங் பியாவோ *(Liu Chang-biao).*  

## வாழ்க்கை வரலாறு
இவர் 1915-ஆம் ஆண்டு, சீனா, ஆய்னான் தீவில் பிறந்தார். 1931-ஆம் ஆண்டு, தன்னுடைய 16-ஆவது வயதில் சீனப் பொதுவுடமைக் கட்சியில் சேர்ந்தார். 1936-ஆம் ஆண்டு சீன அரசாங்க தேசியவாத காவல்துறையிலிருந்து சிங்கப்பூருக்குத் தப்பிச் சென்றார். பின்னர் ஓர் ஆன்டு கழித்து சூலை 1937-இல் சிங்கப்பூரில் இயங்கிய எதிரி எதிர்ப்பு ஆதரவு சங்கத்தில் *(Anti-Enemy Backing-Up Society)* சேர்ந்தார்.  

### அதிகார மாற்றம்
1945-ஆம் ஆண்டு பிரித்தானியர்களிடம் இருந்து அதிகாரத்தைக் கைப்பற்ற லாவ் இயூ திட்டமிட்டதாக நம்பப்படுகிறது. அந்த நேரத்தில் பிரித்தானியர்கள் தங்களின் அதிகாரத்தை மலாயாவில் மீண்டும் முழுமையாக நிலைநிறுத்தவில்லை. லாவ் இயூவின் அதிகாரக் கைப்பற்றல் திட்டத்திற்கு, அப்போதைய மலாயா பொதுவுடைமை கட்சியின் தலைவர் இலாய் தெக் எதிர்ப்பு தெரிவித்தார்.  

இதன் பின்னர், சூலை 16, 1948 அன்று, காஜாங் காட்டுப் பகுதியில் பிரித்தானிய அதிரடிப் படையினர் நடத்திய தாக்குதலில் லாவ் இயூ கொல்லப்பட்டார்.
# அந்திரேய் எசிப்பென்கோ


**அந்திரேய் எவ்கேனியேவிச் எசிப்பென்கோ** (*Andrey Evgenyevich Esipenko*, ; பிறப்பு: 22 மார்ச் 2002) ஓர் உருசிய சதுரங்கப் பேராதான் ஆவார். இவர் 2012 அகவை 10-இற்குட்பட்டோருக்கான ஐரோப்பிய வாகையாளர், 2017 அகவை 16-இற்குட்பட்டோருக்கான ஐரோப்பிய வாகையாளர், 2017 அகவை 16-இற்குட்பட்டோருக்கான உலக வாகையாளர் போட்டிகளில் வெற்றி பெற்றார்.  

43 பிற உருசிய சதுரங்க வீரர்களுடன் சேர்ந்து, எசிப்பென்கோ உருசிய அரசுத்தலைவர் விளாதிமிர் பூட்டினுக்கு ஒரு திறந்த கடிதத்தில் கையெழுத்திட்டு, 2022 உக்ரைன் மீதான உருசியப் படையெடுப்பை எதிர்த்தும், உக்ரைனிய மக்களுடன் ஒற்றுமையையும் வெளிப்படுத்தினார்.  

எசிப்பென்கோ உருசியாவின் ரசுத்தோவ் மாகாணம், நவசெர்க்காசுக் நகரில் பிறந்தார். தனது பிடே மாசுட்டர் பட்டத்தை 2013 இல் பெற்றார். பேராதன் பட்டத்தை 2018 ஏப்பிரலில் பெற்றார்.  

2025 நவம்பரில், 2025 சதுரங்க உலகக் கோப்பைப் போட்டியில் பங்கெடுத்து, அரையிறுதிப் போட்டியில் விளையாடத் தகுதி பெற்றார்.
# சித்தார்த் செகதீசு



**சித்தார்த் செகதீசு** (*Siddharth Jagadeesh*) என்பவர் சிங்கப்பூர் நாட்டைச் சேர்ந்த ஒரு சதுரங்க வீரராவார். 2007 ஆம் ஆண்டு இந்தியாவின் சண்டிகர் நகரத்தில் இவர் பிறந்தார். பிடே அமைப்பு 2024 ஆம் ஆண்டு இவருக்கு சதுரங்க கிராண்ட்மாசுட்டர் பட்டத்தை வழங்கியது.  

## சதுரங்க வாழ்க்கை
2024 ஆம் ஆண்டு மார்ச் மாதத்தில் லா ரோடா திறந்தநிலை சதுரங்கப் போட்டியில் அரவிந்த் சிதம்பரம் மற்றும் கார்லோசு டேனியல் அல்போர்னோசு கேப்ரேரா ஆகியோருடன் முதலிடத்தைப் பிடித்தார். சமநிலை முறிவு ஆட்டங்கள் காரணமாக இறுதியில் போட்டியை இரண்டாவது இடத்தில் முடித்தார்..  

2024 ஆம் ஆண்டு மே மாதத்தில் சார்ச்சா மாசுட்டர்கள் சதுரங்கப் போட்டியில் எட்டாவது சுற்றில் ஆண்ட்ரி எசிபென்கோவை தோற்கடித்த பிறகு இவர் தனது இறுதி கிராண்டுமாசுட்டர் விதிமுறையைப் பெற்றார். இதன் மூலம், இவர் சிங்கப்பூரின் இளைய கிராண்ட்மாசுட்டர் என்ற சிறப்பைப் பெற்றார்.  

2024 ஆம் ஆண்டு சூலை மாதத்தில் இவர் லியாசெங் டோங்சாங்ஃபு கோப்பையை 1.5 புள்ளிகள் வித்தியாசத்தில் வென்றார்.  

2025 ஆம் ஆண்டு அக்டோபர் மாதத்தில் அல்பேனியாவில் நடந்த சதுரங்கப் போட்டியில் 18 வயதுக்கு உட்பட்டோர் பிரிவில் வெற்றி பெற்று, சிங்கப்பூரின் முதல் உலக இளைஞர் வாகையாளர் ஆனார்.  

## தனிப்பட்ட வாழ்க்கை
இவரது தந்தை செகதீசு பாலகிருட்டிணன் இந்திய சதுரங்கத்திற்கான செசுபேசு இந்தியா அறக்கட்டளையின் உதவித்தொகைக்கு பங்களித்துள்ளார்.
# அடர் ஓநாய் பாம்பு



**அடர் ஓநாய் பாம்பு** (*லைகோடன் அல்போபசுகசு-Lycodon albofuscus*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இது ஆசியாவில் காணப்படுகிறது. பாம்பு குட்டிகளின் உடலில் வெள்ளை பட்டைகள் இருக்கும் அதே சமயம் முதிர்ச்சியடைந்த பாம்புகள் முற்றிலும் கருப்பு நிறத்திலிருக்கும்.  

## சொற்பிறப்பியல்
இந்த பாம்பின் சிற்றினப் பெயரான அல்போபகசு இலத்தீன் சொல்லான ஆல்பஸ் = வெள்ளை, பசுகசு = இருண்ட அல்லது இருண்ட பின்னணியில் வெள்ளை பட்டைகள் எனும் பொருளில் இதன் குட்டிகளின் நிற அடிப்படையில் பெயரிடப்பட்டது.  

## விளக்கம்
இவை தன் வாழ்நாள் முழுவதையும் மரங்களிலே கழிக்கின்றன. டஸ்கி அடர் ஓநாய் பாம்பு தாழ்நில காடுகளில், வன விளிம்பு அமைப்புகளில் வாழ்கிறது. இது ஒரு நிலப்பரப்பில் வாழும் சிற்றினமாகும். பெரும்பாலான ஓநாய் பாம்புகளைப் போலவே, இவை பொதுவாக இரவாடுதல் பழக்கவழக்கங்களைக் கொண்டுள்ளது. இது பல்லி மற்றும் தவளைகளை வேட்டையாடுவதாக கூறப்படுகிறது.  

*லைகோடான்* பேரினத்தைச் சேர்ந்த ஓநாய் பாம்புகளின் மிகப்பெரிய சிற்றினங்களில் இதுவும் ஒன்றாகும். இவை அதிக பட்சமாக 2.7 மீட்டர் நீளம் வரை வளரக்கூடியது. இதன் உடலும் வால் பகுதியும் மெல்லியதாகவும், தலை நீளமாகவும் உடலை விட சற்று அகலமாகவும் இருக்கும். இதன் மூக்கு மழுங்கியதாகவும், இதன் கண்கள் நடுத்தர அளவிலும் இருக்கும்.  

முதிர்ச்சியடைந்த பாம்பின் மேற்பகுதி பழுப்பு அல்லது பழுப்பு-கருப்பு மற்றும் வேறுபடுத்தும் அம்சங்கள் இல்லாமல் வெளிறிக் காணப்படும். எவ்வாறாயினும், இளம் பாம்புகளின் முதுகு முழுவதும் ஏராளமான வெளிர் பட்டைகள் உள்ளன. இவை உடல் மற்றும் வால் முழு நீளத்திலும் சமமாக பரவிக் காணப்படும். இந்த பட்டைகள் மேலே குறுகலாகவும், அடிப்பகுதியில் அகலமாகவும் இருக்கும்.  

## பரவல்
இது ஆசியாவில் இந்தோனேசியா (சுமாத்திரா, நியாசு), தாய்லாந்து (நாரதிவாட், சாதுன், சோங்க்லா, சூரத் தானி, நகோன் சி தம்மரத், யாலா),  
மலேசியா (சபா, சரவாக், போர்னியோ), புலாவ் டியோமன்.
# சிக்கல் கலோ



**சிக்கல் கலோ** (*Chikhal Kalo*) என்பது கிருட்டிணரின் குழந்தைப் பருவத்தைக் கொண்டாடும் ஒரு பாரம்பரிய மண் திருவிழா ஆகும். இந்த விழா இந்திய மாநிலமான கோவாவின் வடக்கு கோவா மாவட்டத்தில் உள்ள போண்டா தாலுகாவின் மார்செலில் உள்ள தேவ்கி கிருட்டிணா கோவிலில் நடைபெறுகிறது.  

சிக்கல் கலோ என்ற சொற்களின் பொருள் "சேற்றுக் குளியல்" என்பதாகும். இந்த கொண்டாட்டம் கோவாவின் விவசாய சமூகத்திற்கும் தாய் பூமிக்கும் இடையே பகிர்ந்து கொள்ளப்பட்ட ஆழமான பிணைப்பைக் கொண்டாடுகிறது.  

இந்த விழாவில், மக்கள் உடலில் எண்ணெய் தடவி, கிருட்டிணர் குழந்தையாக இருந்தபோது விளையாடிய விளையாட்டுகளைப் போலவே சேற்றில் விளையாடுவார்கள். இந்த விழாவில் உள்ளூர்வாசிகள் மற்றும் சுற்றுலாப் பயணிகள் இருவரும் கலந்து கொள்கிறார்கள்.சிக்கல் கலோ விழா கோவா மாநில சுற்றுலாத் துறையால் அங்கீகரிக்கப்பட்டு ஊக்குவிக்கப்பட்டுள்ளது..
# கருணாநிதியின் மூன்றாவது அமைச்சரவை

**கருணாநிதியின் மூன்றாவது அமைச்சரவை** (*Third Karunanidhi ministry*) என்பது சனவரி 1989இல் நடைபெற்ற பொதுத் தேர்தலுக்குப் பிறகு பதவியேற்ற தமிழ்நாடு அமைச்சரவை ஆகும். தமிழ்நாடு ஆளுநர் 27 சனவரி 1989 அன்று புதிய அரசாங்கத்திற்குத் தலைமை தாங்கும் வகையில் மு. கருணாநிதியை முதலமைச்சராக நியமித்தார். முதலமைச்சரின் ஆலோசனையின் பேரில் ஆளுநர் அதே நாளில் மேலும் 16 அமைச்சர்களை நியமித்தார்.  

## அமைச்சரவை
****முதலமைச்சர்****

| 1. | மு. கருணாநிதி | முதலமைச்சர்
• நிதி அமைச்சர் | திமுக |
| --- | --- | --- | --- |
| **அமைச்சர்கள்** |  |  |  |
| 2. | க. அன்பழகன் | கல்வி அமைச்சர் | திமுக |
| 3. | சாதிக்பாட்சா | சட்ட அமைச்சர் |  |
| 4. | நாஞ்சில் கி. மனோகரன் | வருவாய்த்துறை அமைச்சர் |  |
| 5. | மு. கண்ணப்பன் | போக்குவரத்து அமைச்சர் |  |
| 6. | கே. பி. கந்தசாமி | இந்து சமய மற்றும் அறநிலையத்துறை அமைச்சர் |  |
| 7. | கோ. சி. மணி | ஊரக வளர்ச்சி மற்றும் உள்ளாட்சி நிர்வாக அமைச்சர் |  |
| 8. | பொன். முத்துராமலிங்கம் | உணவு மற்றும் கூட்டுறவுத்துறை அமைச்சர் |  |
| 9. | வீரபாண்டி எஸ். ஆறுமுகம் | வேளாண் அமைச்சர் |  |
| 10. | துரைமுருகன் | பொதுப்பணித்துறை அமைச்சர் |  |
| 11. | சுப்புலட்சுமி ஜெகதீசன் | சமூக நலம் மற்றும் ஊரகத் தொழில்கள் அமைச்சர் |  |
| 12. | க. பொன்முடி | பொது சுகாதார அமைச்சர் |  |
| 13. | கே. என். நேரு | தகவல் மற்றும் தொழிலாளர் துறை அமைச்சர் |  |
| 14. | ச. தங்கவேலு | கைத்தறி மற்றும் நகர்ப்புற மேம்பாட்டுத் துறை அமைச்சர் |  |
| 15. | க சந்திரசேகரன் | கால்நடை பராமரிப்புத் துறை அமைச்சர் |  |
| 16. | க. சுந்தரம் | ஆதி திராவிடர் நலத்துறை அமைச்சர் | } |
# ஜெயலலிதாவின் முதல் அமைச்சரவை

**ஜெயலலிதாவின் முதல் அமைச்சரவை** (*First Jayalalithaa ministry*) என்பது சூன் 15, 1991 அன்று நடைபெற்ற பொதுத் தேர்தலில் அதிமுக வெற்றி பெற்றதால் அமைக்கப்பட்ட அமைச்சரவை ஆகும். ஆளுநர் 24 சூன் 1991 முதல் புதிய அரசாங்கத்திற்குத் தலைமை தாங்க ஜெ. ஜெயலலிதாவை முதலமைச்சராக நியமித்தார். முதலமைச்சரின் ஆலோசனையின் பேரில் ஆளுநர் அதே நாளில் மேலும் 17 அமைச்சர்களை நியமித்தார்.  

## அமைச்சரவை
****முதலமைச்சர்****

| 1. | ஜெ. ஜெயலலிதா | முதலமைச்சர் | அதிமுக |
| --- | --- | --- | --- |
| **அமைச்சர்கள்** |  |  |  |
| 2. | இரா. நெடுஞ்செழியன் | நிதி அமைச்சர் | அதிமுக |
| 3. | எஸ். டி. சோமசுந்தரம் | வருவாய் மற்றும் சட்ட அமைச்சர் |  |
| 4. | இராம. வீரப்பன் | கல்வி மற்றும் இளைஞர் நலன் அமைச்சர் |  |
| 5. | சு. முத்துசாமி | சுகாதார அமைச்சர் |  |
| 6. | கே. ஏ. செங்கோட்டையன் | போக்குவரத்து மற்றும் வனத்துறை அமைச்சர் |  |
| 7. | இ. மதுசூதனன் | உணவு அமைச்சர் |  |
| 8. | இராஜ கண்ணப்பன் | பொதுப்பணித்துறை அமைச்சர் |  |
| 9. | சே. இரகுபதி | வீட்டுவசதி மற்றும் நகர்ப்புற மேம்பாட்டு அமைச்சர் |  |
| 10 | துரை இராமசாமி | கிராமப்புற தொழில்துறை அமைச்சர் |  |
| 11. | கு. ப. கிருஷ்ணன் | வேளாண் அமைச்சர் |  |
| 12 | தே. ஜனார்த்தனம் | பால் மற்றும் பால்வள மேம்பாட்டுத் துறை அமைச்சர் |  |
| 13 | வ. சத்தியமூர்த்தி | வணிக வரித்துறை அமைச்சர் |  |
| 14 | ம. சின்னசாமி | தொழில்துறை அமைச்சர் |  |
| 15 | இந்திர குமாரி | சமூக நலம் மற்றும் கைத்தறி மற்றும் துணிநூல் துறை அமைச்சர் |  |
| 16 | கு. லாரன்ஸ் | பிற்படுத்தப்பட்டோர் நல அமைச்சர் |  |
| 17 | எம். தென்னவன் | தகவல் மற்றும் விளம்பரத்துறை அமைச்சர் |  |
| 17. | கு. பொன்னுசாமி |  |  |
| 18. | ஏ. எம். பரமசிவன் | தொழிலாளர் துறை அமைச்சர் |  |
| 19. | சி. பி. பட்டாபிராமன் | கூட்டுறவுத்துறை அமைச்சர் |  |
| 20. | டி. எம். செல்வகணபதி | உள்ளாட்சி நிர்வாக அமைச்சர் |  |
| 21. | மு. ஆனந்தன் | ஆதி திராவிடர் நலத்துறை அமைச்சர் |  |
| 22. | து. ஜெயக்குமார் | மீன்வளத்துறை அமைச்சர் |  |
| 23. | எஸ். நாகூர் மீரான் | சுற்றுலாத்துறை அமைச்சர் |  |
| 24. | பி. ஈஸ்வரமூர்த்தி | காதி அமைச்சர் |  |
| 25. | சி. தாமோதரன் | கால்நடை பராமரிப்புத் துறை அமைச்சர் |  |
| 26. | எம். அம்மமுத்து பிள்ளை | இந்து சமய மற்றும் அறநிலையத்துறை அமைச்சர் | } |
# கருணாநிதியின் நான்காவது அமைச்சரவை



**கருணாநிதியின் நான்காவது அமைச்சரவை** (*Fourth Karunanidhi ministry*) என்பது 1996 ஏப்ரல் 27 மற்றும் 1996 மே 2 ஆகிய தேதிகளில் தமிழ்நாட்டில் நடைபெற்ற தமிழ்நாடு சட்டமன்றப் பொதுத் தேர்தல்களின் முடிவில் புதிதாகப் பொறுப்பேற்ற அமைச்சரவை ஆகும். ஆளுநர் மு. கருணாநிதியை 1996 மே 13 முதல் தமிழக முதலமைச்சராக நியமித்தார். முதலமைச்சரின் ஆலோசனையின் பேரில் ஆளுநர் அதே நாளில் இருபத்தைந்து அமைச்சர்களை ஆளுநர் நியமித்தார்.  

## அமைச்சரவை
****முதலமைச்சர்****

| 1. | மு. கருணாநிதி | முதலமைச்சர் | திமுக |
| --- | --- | --- | --- |
| **அமைச்சர்கள்** |  |  |  |
| 2. | க. அன்பழகன் | கல்வி அமைச்சர் | திமுக |
| 3. | ஆற்காடு வீராசாமி | சுகாதாரம் மற்றும் மின்சாரத் துறை அமைச்சர் |  |
| 4. | கோ. சி. மணி | ஊரக வளர்ச்சி மற்றும் உள்ளாட்சி நிர்வாக அமைச்சர் |  |
| 5. | வீரபாண்டி எஸ். ஆறுமுகம் | வேளாண் அமைச்சர் |  |
| 6. | துரைமுருகன் | பொதுப்பணித்துறை அமைச்சர் |  |
| 7. | க. பொன்முடி | போக்குவரத்து மற்றும் தொழிலாளர் துறை அமைச்சர் |  |
| 8. | தா. கிருட்டிணன் | நெடுஞ்சாலைகள் மற்றும் தமிழ் மொழி & பண்பாட்டுத் துறை அமைச்சர் |  |
| 9. | கே. என். நேரு | உணவு, பொது விநியோகம் மற்றும் கூட்டுறவுத்துறை அமைச்சர் |  |
| 10. | க. சுந்தரம் | பால்வளத்துறை அமைச்சர் |  |
| 11. | அ. இரகுமான்கான் | வருவாய்த்துறை அமைச்சர் |  |
| 12. | ஆலடி அருணா | சட்ட அமைச்சர் |  |
| 13. | என். கே. கே. பெரியசாமி | கைத்தறித் துறை அமைச்சர் |  |
| 14. | எம். ஆர். கே. பன்னீர்செல்வம் | பிற்படுத்தப்பட்டோர் நல அமைச்சர் |  |
| 15. | பொங்கலூர் ந. பழனிசாமி | விளையாட்டு மற்றும் இளைஞர் சேவைப் படை அமைச்சர் |  |
| 16. | கு. பிச்சாண்டி | வீட்டுவசதி அமைச்சர் |  |
| 17. | இ. பெரியசாமி | கிராமப்புற தொழில்கள் மற்றும் பதிவுத்துறை அமைச்சர் |  |
| 18. | புலவர் செங்குட்டுவன் | கால்நடை பராமரிப்பு மற்றும் இந்து சமய மற்றும் அறநிலையத்துறை அமைச்சர் |  |
| 19. | எஸ். பி. சற்குணா பாண்டியன் | சமூக நலத்துறை அமைச்சர் |  |
| 20. | சமயநல்லூர் எஸ். செல்வராசு | ஆதி திராவிடர் மற்றும் பழங்குடியினர் நலத்துறை அமைச்சர் |  |
| 21. | வே. தங்கபாண்டியன் | வணிக வரித்துறை அமைச்சர் |  |
| 22. | என். சுரேஷ்ராஜன் | தகவல் மற்றும் சுற்றுலாத்துறை அமைச்சர் |  |
| 23. | ப. செல்வராசு | காதி அமைச்சர் |  |
| 24. | ஜெனிபர் சந்திரன் | மீன்வளத்துறை அமைச்சர் |  |
| 25. | வ. முல்லைவேந்தன் | தகவல் மற்றும் விளம்பர அமைச்சர் | } |
# மோனோபொட்டாசியம் குளூட்டாமேட்டு



**மோனோபொட்டாசியம் குளூட்டாமேட்டு** (*Monopotassium glutamate*) என்பது KC<sub>5</sub>H<sub>8</sub>NO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். குளூட்டாமிக் அமிலத்தின் பொட்டாசியம் உப்பாக இது வகைப்படுத்தப்படுகிறது.  

ஐ622 என்ற ஐரோப்பிய ஒன்றிய எண்ணைக் கொண்டுள்ளது. உணவுகளில் சுவையை அதிகரிக்கும் பொருளாகப் பயன்படுத்தப்படுகிறது. சோடியம் அல்லாத மோனோசோடியம் குளூட்டாமேட்டுக்கு இது G மாற்றாகும். பொதுவாக ஐரோப்பிய ஒன்றியமும் அமெரிக்காவும் இச்சேர்மத்தை பாதுகாப்பான வேதிப்பொருள் என அங்கீகரித்துள்ளன.
# 5-ஐதராக்சி ஐசோயூரேட்டு



**5-ஐதராக்சி ஐசோயூரேட்டு** (*5-Hydroxyisourate*) என்பது C<sub>5</sub>H<sub>4</sub>N<sub>4</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். யூரிக் அமிலத்தை ஆக்சிசனேற்றம் செய்து இச்சேர்மத்தை தயாரிக்கலாம். யூரேட்டின் ஆக்சிசனேற்றப் பண்புகளில் இந்த மாற்றம் ஒரு முக்கியமான பாதையாகும். இந்த வேதி மாற்றம் யூரேட்டு ஆக்சிடேசால் வினையூக்கப்படுகிறது.  

5-ஐதராக்சி ஐசோயூரேட்டு மறுசீராக்கல் வினைக்கு உட்பட்டு அலன்டோயின் உருவாகிறது.
# ஈரைசோபுரோப்பைல்துத்தநாகம்



**ஈரைசோபுரோப்பைல்துத்தநாகம்** (*Diisopropylzinc*) என்பது ZnC<sub>6</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இதுவொரு கரிமத் துத்தநாகம் சேர்மமாகும்.  

சோய் வினையில் ஈரைசோபுரோப்பைல்துத்தநாகம் முக்கிய வினையூக்கியாகும். இது தன்னியக்க வினையூக்கியும் ஆக்சியெதிருரு தெரிவும் ஆகும். இவ்வேதிப்பொருள் காற்றில் தானாகவே தீப்பற்றிக்கொள்ளும் தன்மையுடையது. காற்றில் அல்லது தண்ணீருடன் தொடர்பு கொள்ளும்போது சுடராக வெடிக்கும். பொதுவாக தொலுயீனில் இச்சேர்மம் சேமிக்கப்படுகிறது.
# ஆல்டியார் அன்சாட்டு



**ஆல்டியார் அன்சாட்டு** (*Aldiyar Ansat*) என்பவர் கசாக்சுத்தான் நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு சூலை மாதம் 15 ஆம் தேதியன்று கசாக்சுத்தான் நாட்டில் இவர் பிறந்தார். பிடே அமைப்பு 2021 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது.  

## சதுரங்க வாழ்க்கை
2023 ஆம் ஆண்டு திசம்பர் மாதத்தில் இவர் கசக்கசுத்தான் நாட்டு சதுரங்க வாகையாளர் போட்டியை வென்றார். விரைவான சமநிலை முறிவு ஆட்டங்களுக்குப் பிறகு அரிசுத்தான்பெக் உராசேவ் மற்றும் கிராண்ட்மாசுட்டர் டெனிசு மக்னேவ் ஆகியோரை வீழ்த்தினார்.  

2025 ஆம் ஆண்டு ஏப்ரல் மாதத்தில் இவர் ஆசிய மண்டல 3.4 சதுரங்க வாகையாளர் பட்டத்தை வென்றார், இதன் மூலம் 2025 சதுரங்க உலகக் கோப்பையில் விளையாடும் உரிமையைப் பெற்றார்.  

## தனிப்பட்ட வாழ்க்கை
அசுத்தானாவில் உள்ள பள்ளி லைசியம் எண். 70 இல் கல்வி பயின்று வருகிறார்.
# சோனம் ராணி சர்தார்



**சோனம் ராணி சர்தார்** (*Sonam Rani Sardar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபௌல் மாவட்டம் திரிவேனிகஞ்ச் பகுதியினைச் சேர்ந்தவர். இவர் மாதேபுராவில் உள்ள பூபேந்திர நாராயண் மண்டல் பல்கலைக்கழகத்தில் 2025ஆம் ஆண்டு முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் திரிவேணிகஞ்சு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் ராணி 105,262 வாக்குகள் பெற்று தனக்கு அடுத்தப்படியாக வந்த இராச்டிரிய ஜனதா தள வேட்பாளர் சந்தோசு குமாரை விட 5,683 வாக்குகள் கூடுதலாகப் பெற்றார்.  

## தேர்தல் செயல்பாடு
### 2025
# ஜி. பி. அர்சவர்த்தன்



**ஜி. பி. அர்சவர்த்தன்** (*Harshavardhan G. B.*) இந்தியாவைச் சேர்ந்த ஒரு சதுரங்க வீரராவார். 2003 ஆம் ஆண்டு நவம்பர் மாதம் 15 ஆம் தேதியன்று இவர் பிறந்தார். பிடே அமைப்பு 2020 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது.  

## சதுரங்க வாழ்க்கை
2022 ஆம் ஆண்டு நவம்பர் மாதத்தில் இவர் 7/9 என்ற ஆட்டமிழக்காத புள்ளிகள் கணக்குடன் ஆசிய இளைஞர் சதுரங்க வாகையாளர் பட்டத்தை வென்றார். கிராண்ட்மாசுட்டர் விதிமுறையையும் பெற்றார்.  

2023 ஆம் ஆண்டு திசம்பர் மாதத்தில் மேற்கு ஆசிய இளைஞர் சதுரங்க வாகையாளர் விரைவு சதுரங்கம் திறந்தநிலைப் போட்டியில் தங்கப் பதக்கம் வென்றார்.  

2024 ஆம் ஆண்டு மார்ச்சு மாதத்தில் நடைபெற்ற ஒரு பன்னாட்டு சதுரங்கப் போட்டியில் கிராண்ட்மாசுட்டர்களான பரத் சுப்பிரமணியம் எச் மற்றும் ஆகாசு ஜி ஆகியோருடன் இரண்டாவது இடத்தைப் பகிர்ந்து கொண்டார்.  

2025 ஆம் ஆண்டு மே மாதத்தில் நடைபெற்ற துபாய் திறந்தநிலை சதுரங்கப் போட்டியில் முதல் சுற்றில் கிராண்ட்மாசுட்டர் டின் இயிங்யாவோவை (இவரை விட 150 புள்ளிகளுக்கு மேல் மதிப்பிடப்பட்டார்) தோற்கடித்தார்.  

2025 ஆம் ஆண்டு ஆகத்து மாதத்தில் கிராண்டுமாசுட்டர், பன்னாட்டு மாசுட்டர் அழைப்பு சதுரங்கப் போட்டியில் இரண்டாவது இடத்தைப் பிடித்தார். அங்கு இவர் வெற்றியாளரான யோ லி தியானிடம் மட்டுமே தோல்வியடைந்தார்.  

2025 சதுரங்க உலகக் கோப்பை போட்டியில் விளையாடத் தகுதி பெற்றார். அங்கு முதல் சுற்றில் முசுதபா இல்மாசினால் தோற்கடிக்கப்பட்டார்.
# துலால் சந்திர கோசுவாமி



**துலால் சந்திர கோசுவாமி** (*Dulal Chandra Goswami*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கடிஹார் மாவட்டம் கரீம்கஞ்ச் பகுதியினைச் சேர்ந்தவர். கோசுவாமி கத்திகாரில் உள்ள சர்தா கல்லூரியில் இளங்கலை (அரசியல் அறிவியல்) பட்ட படிப்பினை முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் கத்வா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## மக்களவை உறுப்பினராக
முன்னதாக துலால் சந்திர கோசுவாமி 2019ஆம் ஆண்டு இந்திய மக்களவைக்கு நடைபெற்ற பொதுத் தேர்தலில் கட்டிஹார் மக்களவைத் தொகுதியில் ஐக்கிய ஜனதா தளம் வேட்பாளராகப் போட்டியிட்டு வெற்றிபெற்று மக்களவை உறுப்பினராக பணியாற்றியுள்ளார்.  

## தேர்தல் செயல்பாடு:பீகார் சட்டமன்றம்
### 2025
# பினாய் குமார் சவுத்ரி


**பினாய் குமார் சவுத்ரி** (*Binay Kumar Choudhary*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் காயாகாட் பகுதியினைச் சேர்ந்தவர். பினாய் குமார் தர்பாங்காவில் உள்ள லலித் நாராயண் மிதிலா பல்கலைக்கழகத்தில் சமுகவியல், கல்வியியல் எனும் இரு துறைகளில் முனைவர் பட்டம் முறையே 1992, 2012ஆம் ஆண்டுகளில் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் பேனிப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

முன்னதாக இவர் 2020ஆம் ஆண்டு நடைபெற்ற பீகார் சட்டமன்றப் பொதுத்தேர்தலில் பேனிப்பூர் சட்டமன்றத் தொகுதியில் போட்டியிட்டு வெற்றிபெற்று முதன் முறையாக சட்டமன்ற உறுப்பினர் ஆனார்.  

## தேர்தல் செயல்பாடு
### 2020

### 2025
# இந்திய நறுமணப் பொருட்கள் வாரியம்



**இந்திய மசாலா வாரியம்** (*Spices Board of India*) இந்திய அரசுக்கு சொந்தமான ஒரு நிறுவனமாகும். இந்திய அரசாங்கத்தின் ஒழுங்குமுறை மற்றும் இந்திய மசாலாப் பொருட்களுக்கான ஏற்றுமதி மேம்பாட்டு நிறுவனமாக மசாலா வாரியம் உள்ளது. இந்திய அரசாங்கத்தின் இணைச் செயலாளருக்குச் சமமான பதவியில் இவ்வாரியத்தின் தலைவர் தலைமை வகிக்கிறார். இந்த வாரியத்தின் தலைமையகம் கொச்சியில் உள்ளது.  

## வரலாறு
1986 ஆம் ஆண்டு இயற்றப்பட்ட மசாலா வாரியச் சட்டத்தின் கீழ் 1987 ஆம் ஆண்டு வாரியம் அமைக்கப்பட்டது. இச்சட்டத்தின் அட்டவணையில் காட்டப்பட்டுள்ள 52 மசாலாப் பொருட்களின் உற்பத்தி மேம்பாடு மற்றும் ஏற்றுமதி ஊக்குவிப்பு ஆகியவற்றுக்கு இவ்வாரியம் பொறுப்பு வகிக்கிறது.  

## நிர்வாகம்
மசாலா வாரியத்தின் தலைமையகம் கொச்சியில் உள்ளது. தலைமையகத்திற்கு அருகில் மசாலா வாரியத்தின் ஒரு விற்பனை நிலையம் உள்ளது. நறுமணச்சுவை என்ற பொருள் கொண்ட தரக் குறியீட்டின் கீழ் மசாலாப் பொருட்கள் இங்கு விற்கப்படுகின்றன.  

## சேவைகள்
### தர ஆய்வகம்
இதன் தலைமையகம் கொச்சியிலும், பிராந்திய ஆய்வகங்கள் மும்பை, சென்னை, தில்லி, தூத்துக்குடி, கண்ட்லா மற்றும் குண்டூரிலும் அமைந்துள்ளது. ஆய்வகங்கள் மூலம் இந்தியாவிலிருந்து ஏற்றுமதி செய்யப்படும் மசாலப்  
பொருட்களக்கும் கட்டாயத் தர சோதனைகளை செய்கிறது.  

### வாங்குபவர்களுக்கான தகவல் சேவைகள்
இந்தியாவில் பயிரிடப்பட்டு ஏற்றுமதி செய்யப்படும் மசாலாப் பொருட்களான ஏலக்காய் மற்றும் மிளகும் மற்ற பல மசாலா பொருட்கள் பற்றிய தகவல்களை இந்த வாரியமானது உற்பத்தியாளர்கள் மற்றும் ஏற்றுமதியாளர்களுக்கு வழங்குகிறது. மேலும் இந்த வாரியத்தின் கீழ் இயங்கும் மசாலா பூங்காவானது கேரளாவின் இடுக்கி மாவட்டத்திற்கு உட்பட்ட புட்டடி என்ற இடத்தில் இயங்கி வருகிறது.  

### வாடிக்கையாளர் தகவல் பிரச்சாரங்கள்
இந்திய நாட்டின் வளமான மசாலா பாரம்பரியத்தைப் பற்றி மக்களுக்கு கற்பிக்க. இந்த வாரியமானது நறுமண இரயில் என்ற இணையவழி பிரச்சாரத்தை தொடங்கியுள்ளது.
# திருச்சி - 5



**திருச்சி - 5** *(TRY 5)* எனப்படும் இந்த நெல் வகை, திருச்சி - 2 நெல் இரகத்திலிருந்து மரபுப்பிறழ்வு முறையில் உருவாக்கப்பட்ட தமிழ்நாட்டின் புதிய நெல் வகையாகும்.  

## காலம்
தமிழ்நாட்டின் குறுவை, நவரை மற்றும் தாமதத் தாளடி  

## வெளியீடு
இந்த நெல் இரகத்தை, TNAU கீழ் இயங்கிவரும், திருச்சி நாவலூர் குட்டப்பட்டு கிராமத்தில் உள்ள "அன்பில் பி. தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," *(Anbil Dharmalingam Agricultural College and Research Institute (ADACRI)* 2022 ஆம் ஆண்டு வெளியிட்டது.
# பர்மிய புறா


**பர்மிய புறா** (*Streptopelia xanthocycla*) என்பது *கொலம்பிடே* குடும்பத்தைச் சேர்ந்த ஒரு புறாச் சிற்றினமாகும். இது முன்னர் ஐரோவாசிய கழுத்துப்பட்டைக் கள்ளிப் புறாவின் (*சி. டெகாக்டோ*) துணையினமாகக் கருதப்பட்டது. இது ஐரோவாசிய கழுத்துப்பட்டைக் கள்ளிப் புறாவிலிருந்து பிரகாசமான மஞ்சள் கண் வளையத்தைக் கொண்டிருப்பதினால் வேறுபடுகிறது (வெளிர் சாம்பல் நிறத்திலிருந்து வெள்ளை நிறத்தில் மற்றும் சற்று இருண்ட இறகுகளுக்கு மாறாக). இது ஐரோவாசிய கழுத்துப்பட்டைக் புறா போன்று 30-32 செமீ நீளம் உடையது.  

வெளியிடப்பட்ட பரவல் வரைபடங்கள் மூலம் இவை மத்திய மியான்மரில் உள்ள இராவடி ஆற்றுப் படுகையில் மட்டும் காணப்படும் அகணிய உயிரி எனத் தெரிகிறது. அருகிலுள்ள சீனாவில் இவை பதிவாகியுள்ளது தெரிகின்றது.
# சோழமண்டலம் முதலீடு மற்றும் நிதி நிறுவனம்


2024 ஆம் ஆண்டு நிலவரப்படி, இந்நிறுவனம் நாடு முழுவதும் 1,387 கிளைகளையும் 54,000 இக்கும் மேற்பட்ட ஊழியர்களையும் கொண்டுள்ளது. இதில் பெரும்பாலானவை சிறிய நகரங்களில் உள்ளன.  

## வரலாறு
2005 ஆம் ஆண்டில், டி. பி. எஸ். வங்கி சோழமண்டலம் முதலீடு மற்றும் நிதி நிறுவனத்தின் 37.5% பங்குகளை வாங்கியது. முருகப்பா குழுமம் அதன் பங்குகளை 37.5% ஆகக் குறைத்தது. பின்னர் இந்த நிறுவனத்தின் பெயர் சோழமண்டலம் டி. பி. எஸ். நிதிநிறுவனம் என மாற்றப்பட்டது. 2010 ஆம் ஆண்டில், டி. பி. எஸ். வங்கி அதன் முழுப் பங்குகளையும் முருகப்பா குழுமத்திற்கே விற்று கூட்டிலிருந்து வெளியேறியது.
# சோட்டா சிங்



**சோட்டா சிங்** (*Chhota Singh*) இந்தியாவைச் சேர்ந்த ஒரு தடகள வீரர் ஆவார். நீண்ட தொலைவு ஓட்டப்பந்தயத்தில் இவர் நிபுணத்துவம் பெற்றிருந்தார். 1918 ஆம் ஆண்டு இந்தியாவின் பட்டியாலாவில் இவர் பிறந்தார். 1930 மற்றும் 1940 ஆம் ஆண்டுகளில் சிறந்த இந்திய மாரத்தான் ஓட்டப்பந்தய வீரர்களில் ஒருவராக இவர் இருந்தார். 1948 கோடைகால ஒலிம்பிக்கில் மாரத்தான் போட்டியில் பங்கேற்றார்.  

| 1948 ஒலிம்பிக்கு | மாரத்தான் (ஆண்) | இந்தியா | சோட்டா சிங் |  |
| --- | --- | --- | --- | --- |
| 1951 ஆசிய விளையாட்டு | மாரத்தான் (ஆண்) | இந்தியா | தங்கம் | சோட்டா சிங் |
| } சோட்டா சிங் இறந்து விட்டார். |  |  |  |  |
# சின்னைன் திருஞானதுரை



**சின்னைன் திருஞானதுரை** (*ChinnainThirugnanadurai*) இந்தியாவைச் சேர்ந்த ஒரு தடகள வீரர் ஆவார். குறு விரைவோட்டத்தில் இவர் நிபுணத்துவம் பெற்றிருந்தார். 1974 ஆம் ஆண்டு மே மாதம் முதல் தேதியன்று இவர் பிறந்தார்.2000 ஆம் ஆண்டு நடைபெற்ற கோடைகால ஒலிம்பிக் போட்டியில் ஆண்களுக்கான 4 × 100 மீட்டர் தொடர் ஓட்டத்தில் பங்கேற்றார்.2003 ஆப்ரோ-ஆசிய விளையாட்டுப் போட்டிகளில் வெண்கலப் பதக்கம் வென்றார்.
# இராக்கேசு குமார் யாதவ்



**இராக்கேசு குமார் யாதவ்** (*Rakesh Kumar Yadav*) இந்தியாவின் உத்தரபிரதேச மாநிலத்தைச் சேர்ந்த ஒரு தடகள வீரர் ஆவார். 1993 ஆம் ஆண்டு சூலை மாதம் முதல் தேதியில் இவர் பிறந்தார். சம்மட்டி எறிதல் விளையாட்டில் இவர் நிபுணத்துவம் பெற்றுள்ளார். 2003 ஆம் ஆண்டு சூலை மாதம் 17 ஆம் தேதியன்று கர்நாடக மாநிலம் பெங்களூரில் நடந்த இரண்டாவது தேசிய தடகள சுற்றுப் போட்டியின் போது இந்தத் துறையில் 70.16 மீட்டர் தூரம் சம்மட்டி எறிந்து இந்திய தேசிய சாதனையைப் படைத்தார். 2000 ஆம் ஆண்டில் இசுத்தியாக் அகமது ஏற்கனவே எறிந்திருந்த 70.13 மீட்டர் தூரத்தை இவர் முறியடித்தார்.
# பரம்சித்து சிங்



**பரம்சித்து சிங்** (*Paramjit Singh*) இந்தியாவைச் சேர்ந்த ஒரு தடகள வீரர் ஆவார். குறு விரைவோட்டத்தில் இவர் நிபுணத்துவம் பெற்றிருந்தார். 1971 ஆம் ஆண்டு ஆகத்து மாதம் 22 ஆம் தேதியன்று இவர் பிறந்தார்.2000 ஆம் ஆண்டு நடைபெற்ற ஒலிம்பிக் போட்டியில் 400 மீ ஓட்டப்பந்தயத்தில் இவர் ஓடினார்.  

1998 ஆம் ஆண்டு பரம்சித்து சிங், மில்கா சிங் நிறுவிய 38 ஆண்டுகால தேசிய சாதனையான 400 மீட்டர் ஓட்டப்பந்தயத்தை முறியடித்தார். 1998 ஆம் ஆண்டு ஆசிய விளையாட்டுப் போட்டிகளில் 4 x 400 மீட்டர் தொடர் ஓட்டத்தில் வெள்ளிப் பதக்கம் வென்ற இந்திய தொடர் ஓட்ட அணியிலும் இவர் இடம் பெற்றார். இந்த போட்டியில் அந்த அணி இந்திய தேசிய சாதனையை படைத்தது.
# மாதவ-கரர்



**மாதவ-கரர்** (*Madhava-kara*) என்பவர் 7 ஆம் நூற்றாண்டு அல்லது 8 ஆம் நூற்றாண்டின் முற்பகுதியில் இந்தியாவில் ஓர் ஆயுர்வேத பயிற்சியாளராக இருந்தார். மாதவா என்ற பெயராலும் அறியப்படுகிறார். மாதவ நிதானம் என்று அழைக்கப்படும் ஒரு மருத்துவ நூலை எழுதியுள்ளார். இதனால் இந்திய மருத்துவ வரலாற்றில் முக்கிய இடம் வகிக்கும் ஒரு பண்டைய ஆயுர்வேத மருத்துவர் ஆனார்.இந்த புத்தகத்தின் 79 அத்தியாயங்களில், நோய்களை அவற்றின் காரணங்கள், அறிகுறிகள் மற்றும் சிக்கல்களுடன் பட்டியலிடுகிறார். பெரியம்மை (மசூரிகா) நோய் பற்றிய ஓர் அத்தியாயத்தையும் சேர்த்துள்ளார். பாரம்பரிய இந்திய மருத்துவத்தில் நோய்களை வகைப்படுத்தும் நவீன அடித்தளம் இவரால் அமைக்கப்பட்டது. இன்றும் ஆயுர்வேத மருத்துவர்கள் நோய்நிலை மதிப்பீட்டில் மாதவ நிதானத்தை அடிப்படை நூலாக பயன்படுத்துகின்றனர்.  

}}